BBL เด้ง 3% หลังลือขายหุ้น GULF โบรกฯ แนะเก็บ ชี้หุ้นต่ำบุ๊คแวลู่-จ่ายปันผลสูง
BBL เด้ง 3% หลังลือขายหุ้น GULF โบรกฯ แนะเก็บ ชี้หุ้นต่ำบุ๊คแวลู่-จ่ายปันผลสูง ล่าสุดอยู่ที่ 156 บาท บวก 4.50 บาท หรือ 2.97% มูลค่าซื้อขาย 3.50 พันล้านบาท
BBL เด้ง 3% หลังลือขายหุ้น GULF โบรกฯ แนะเก็บ ชี้หุ้นต่ำบุ๊คแวลู่-จ่ายปันผลสูง ล่าสุดอยู่ที่ 156 บาท บวก 4.50 บาท หรือ 2.97% มูลค่าซื้อขาย 3.50 พันล้านบาท
17 ธ.ค. 2562

ผู้สื่อข่าวรายงานว่า ราคาหุ้น ธนาคารกรุงเทพ จำกัด (มหาชน) หรือ BBL ล่าสุด ณ เวลา 16.41 น. อยู่ที่ 156 บาท บวก 4.50 บาท หรือ 2.97% สูงสุดที่ 156 บาท ต่ำสุดที่ 152.50 บาท ด้วยมูลค่าซื้อขาย 3.50 พันล้านบาท

โดยราคาหุ้น BBL ปรับตัวขึ้นหลังมีข่าวลือขายหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ซึ่ง BBL ซึ่งเป็นผู้ถือหุ้นใหญ่อันดับที่ 9 ของ GULF ถือหุ้นอยู่ทั้งหมด 47 ล้านหุ้น คิดเป็นสัดส่วน 2.23% ของหุ้นจดทะเบียนทั้งหมด (ข้อมูล ณ วันที่ 3 พ.ค.2562) เพื่อจะนำเงินที่ได้จากการขายหุ้น GULF มาใช้ในการเข้าซื้อหุ้นในธนาคารพีทีเพอร์มาตา ทีบีเค (PT Bank Permata Tbk) จากสแตนดาร์ดชาร์เตอร์ดและแอสทร่า จำนวนทั้งหมด 2.5 หมื่นล้านหุ้น คิดเป็นสัดส่วนร้อยละ 89.12 ของหุ้นที่ออกและจำหน่ายได้แล้วทั้งหมดของเพอร์มาตา โดยมูลค่าธุรกรรมเบื้องต้นสำหรับการเข้าซื้อหุ้นครั้งนี้จะอยู่ที่ 37,430,974 ล้านรูเปีย (เทียบเท่ากับ 2,674 ล้านดอลลาร์สหรัฐฯ หรือ 8.10 หมื่นล้านบาท โดยประมาณ)
ด้าน บล.เออีซี ระบุในบทวิเคราะห์ว่า มองเป็นโอกาสในการลงทุน BBL ของนักลงทุนระยะกลางถึงยาว เนื่องจากราคาหุ้นปัจจุบันลงมาซื้อขายที่บริเวณ  0.67 เท่าของมูลค่าทางบัญชี เป็นจุดเกือบต่ำสุดในรอบ 10 ปี (ใกล้เคียงปี 2552 ที่เกิดวิกฤติแฮมเบอร์เกอร์ที่ 0.65 เท่า) นอกจากนี้ราคาปัจจุบันยังมี Dividend Yield ราว 4.2% ต่อปี (จ่ายปีละสองครั้ง)